作者：陈著
词牌/韵律：沁园春

paragraphs: 潇洒书斋，香清缕直，灯冷晕圆。
忽惊窗鸣瓦，霰如筛下，裁冰翦玉，片似花鲜。
深怕妨梅，也愁折竹，才作还休亦偶然。
更深也，漫题窗记瑞，诗思绵绵。
闻君礼佛日千。
浪说道繁华不值钱。
想鸳衾底下，都将命乞，蒲龛里畔，未必心安。
兜率天宫，清凉境界，总是由心不是缘。
雪山上，自有人坐了，不到君边。